b'\n_START_ARTICLE_\nUrolighederne i Gr\xc3\xa6kenland 2008\n_START_PARAGRAPH_\nUrolighederne i Gr\xc3\xa6kenland begyndte 6. december 2008 da en gr\xc3\xa6sk politimand, Epaminondas Korkoneas (gr\xc3\xa6sk: \xce\x95\xcf\x80\xce\xb1\xce\xbc\xce\xb5\xce\xb9\xce\xbd\xcf\x8e\xce\xbd\xce\xb4\xce\xb1\xcf\x82 \xce\x9a\xce\xbf\xcf\x81\xce\xba\xce\xbf\xce\xbd\xce\xad\xce\xb1\xcf\x82), sk\xc3\xb8d og dr\xc3\xa6bte den 15 \xc3\xa5r gamle Alexandros Grigoropoulos (gr\xc3\xa6sk: \xce\x91\xce\xbb\xce\xad\xce\xbe\xce\xb1\xce\xbd\xce\xb4\xcf\x81\xce\xbf\xcf\x82 \xce\x93\xcf\x81\xce\xb7\xce\xb3\xce\xbf\xcf\x81\xcf\x8c\xcf\x80\xce\xbf\xcf\x85\xce\xbb\xce\xbf\xcf\x82) i Exarcheia i Athen, efter at politiet og en gruppe af unge kom i konflikt. Denne h\xc3\xa6ndelse resulterede i enorme demonstrationer over hele byen, med hundredvis af engagerede demonstranter. Demonstrationerne spredte sig til flere andre byer, inkluderet Thessaloniki, Gr\xc3\xa6kenlands n\xc3\xa6stst\xc3\xb8rste by._NEWLINE_Den 8. december 2008 var der ogs\xc3\xa5 uroligheder og demonstrationer udenfor Gr\xc3\xa6kenland, blandt andet p\xc3\xa5 Cypern, i hovedstaden Nicosia og den vestlige by Pafos._NEWLINE_Avisen Kathimerini mente at urolighederne var det v\xc3\xa6rste Gr\xc3\xa6kenland har set siden genoprettelsen af demokratiet i 1974.'